ECF ผุดบริษัทย่อยใหม่ ลุยธุรกิจพลังงาน
ECF ผุดบริษัทย่อยใหม่ “อีซีเอฟ พาวเวอร์” มีทุนจดทะเบียน 1 ล้านบาท ลุยธุรกิจพลังงาน
13 ม.ค. 2560

บริษัท อีสต์โคสท์เฟอร์นิเทค จำกัด (มหาชน)หรือ ECF ระบุว่า ที่ประชุมคณะกรรมการบริษัท เมื่อวันที่ 12 ม.ค.60 มีมติอนุมัติให้จดทะเบียนจัดตั้งบริษัทย่อยเพิ่ม 1 แห่ง ภายในไตรมาส 1/60 คือ บริษัทอีซีเอฟ พาวเวอร์ จำกัด เพื่อเป็นผู้เข้าลงทุนในธุรกิจด้านพลังงานทุกประเภท อาทิ โรงไฟฟ้าพลังงานชีวมวล โรงไฟฟ้าพลังงานแสงอาทิตย์ และอื่นๆ ซึ่งมีทุนจดทะเบียน 1,000,000 บาท แบ่งออกเป็นหุ้นสามัญจำนวน 100,000 หุ้น มูลค่าที่ตราไว้หุ้นละ 10 บาท โดยบริษัทเข้าถือหุ้นในสัดส่วนร้อยละ 99.99
ทั้งนี้การลงทุนจัดตั้งบริษัทย่อยดังกล่าวเป็นไปเพื่อความชัดเจนของโครงสร้างการดำเนินธุรกิจของบริษัท นอกจากนี้จะเป็นช่องทางที่ช่วยเสริมสร้างการเจริญเติบโต รวมถึงกระจายความเสี่ยงจากการดำเนินธุรกิจหลักเพียงอย่างเดียวให้กับบริษัท